ডেভিড ক্লেনারম্যান
ডেভিড ক্লেনারম্যান (David Klenerman; জন্ম ১৯৫৯) একজন ব্রিটিশ জীবপদার্থবৈজ্ঞানিক রসায়নবিদ এবং যুক্তরাজ্যের কেমব্রিজ বিশ্ববিদ্যালয়ের রসায়ন বিভাগে জীবপদার্থবৈজ্ঞানিক রসায়ন বিষয়ে অধ্যাপক। এবং ক্রাইস্ট কলেজ, কেমব্রিজের একজন ফেলো (পরিচালনা পরিষদের বিশিষ্ট সদস্য)। ডিএনএ পরবর্তী-প্রজন্মের অনুক্রম নির্ণয়করণ ক্ষেত্রে তাঁর অবদানের জন্য পরিচিতি লাভ করেন। পরবর্তীতে তিনি ঐ প্রযুক্তিকে পুঁজি করে সোলেক্সা নামক একটি দ্রুতগতির ডিএনএ অনুক্রম নির্ণয় কোম্পানি সহপ্রতিষ্ঠা করেন। এছাড়া তিনি ন্যানোপিপেট-ভিত্তিক ক্রমবীক্ষক আয়ন-পরিবাহিতা অণুবীক্ষণ, এবং অতি-বিবর্ধনক্ষমতা অণুবীক্ষণ ক্ষেত্রে তাঁর কাজের জন্য খ্যাত।